CELEX: 32007R0539
Language: mt
Date: 2007-05-15 00:00:00
Title: Regolament tal-Kummissjoni (KE) Nru 539/2007 tal- 15 ta’ Mejju 2007 li jistabbilixxi u jipprovdi għall-amministrazzjoni ta' kwoti tariffarji fis-settur tal-bajd u ta' l-albumina tal-bajd

16.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 128/19
            
         REGOLAMENT TAL-KUMMISSJONI (KE) Nru 539/2007
   tal-15 ta’ Mejju 2007
   li jistabbilixxi u jipprovdi għall-amministrazzjoni ta' kwoti tariffarji fis-settur tal-bajd u ta' l-albumina tal-bajd
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq tal-bajd (1), u b'mod partikolari l-Artikolu 6(1) tiegħu,
   Wara l-kkunsidrat ir-Regolament tal-Kunsill (KEE) Nru 2783/75 tad-29 ta’ Ottubru 1975 fuq is-sistema komuni għall-kummerċ fl-ovalbumin [fl-albumina tal-bajd] u l-lactalbumin [l-albumina tal-ħalib] (2), u b'mod partikolari l-Artikolu 4(1) tiegħu,
   Billi:
   
               (1)
            
            
               Il-Komunità ntrabtet sabiex fil-qafas ta' l-Organizzazzjoni Dinjija tal-Kummerċ, tistabbilixxi kwoti tariffarji għal ċerti prodotti fis-settur tal-bajd u ta' l-albumina tal-bajd. Jeħtieġ għalhekk li jiġu stabbiliti regoli dettaljati għall-amministrazzjoni tal-kwoti.
            
         
               (2)
            
            
               Ir-Regolament tal-Kummissjoni (KE) Nru 1291/2000 tad-9 ta' Ġunju 2000 li jistabbilixxi regoli dettaljati komuni għall-applikazzjoni tas-sistema tal-liċenzji ta' l-importazzjoni u ta' l-esportazzjoni u ta' ċertifikati ta' iffissar bil-quddiem għall-prodotti agrikoli (3) u r-Regolament tal-Kummissjoni (KE) Nru 1301/2006 tal-31 ta' Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli amministrati minn sistema ta' ċertifikati għall-importazzjoni (4), għandhom japplikaw, sakemm dan ir-Regolament ma jipprovdix xort'oħra.
            
         
               (3)
            
            
               Ir-Regolament tal-Kummissjoni (KE) Nru 593/2004 tat-30 ta’ Marzu 2004 li jiftaħ u jipprovdi għall-amministrazzjoni tal-kwoti ta’ tariffi fis-settur tal-bajd u għall-abjad tal-bajd [għall-albumina] (5), jeħtieġ li jiġi emendat sostanzjalment. Jeħtieġ għalhekk li r-Regolament (KEE) Nru 593/2004 jiġi mħassar u sostitwit b'Regolament ġdid.
            
         
               (4)
            
            
               Sabiex tkun assigurata r-regolarità fl-importazzjoni, jeħtieġ li l-perjodu tariffarju mill-1 ta' Lulju sat-30 ta' Ġunju tas-sena segwenti, jinqasam f'għadd ta' subperjodi. Fi kwalunkwe każ, ir-Regolament (KE) Nru 1301/2006 jillimita l-perjodu ta' validità tal-liċenzji għall-importazzjoni għall-aħħar jum tal-perjodu tal-kwota tariffarja.
            
         
               (5)
            
            
               Jeħtieġ li tiġi assigurata l-amministrazzjoni tal-kwoti tariffarji permezz taċ-ċertifikati għall-importazzjoni. Għal dan il-għan, jeħtieġ li jiġu stabbiliti r-regoli dettaljati għat-tressiq tat-talbiet u l-elementi li jridu jidhru fuq it-talbiet u fuq il-liċenzji.
            
         
               (6)
            
            
               Ir-riskju ta' spekulazzjoni inerenti għas-sistema kkonċernata fis-settur tal-bajd u ta' l-albumina tal-bajd, iwassal għad-determinazzjoni tal-kundizzjonijiet speċifiċi għall-aċċess ta' l-operaturi għas-sistema tal-kwota tariffarja.
            
         
               (7)
            
            
               Biex tiġi assigurata l-amministrazzjoni adegwata tal-kwoti tariffarji, jeħtieġ li s-somma tal-garanzija marbuta mal-liċenzji ta' l-importazzjoni tiġi stabbilita għal EUR 20 għal kull 100 kilogramma.
            
         
               (8)
            
            
               Huwa fl-interess ta' l-operaturi li jiġi adottat provvediment li jippermetti lill-Kummissjoni tistabbilixxi l-kwantitajiet mhux mitluba li jkunu ser jiżdiedu mas-subperjodu tal-kwota sussegwenti, skond l-Artikolu 7(4), it-tieni inċiż tar-Regolament (KE) Nru 1301/2006.
            
         
               (9)
            
            
               Il-miżuri stabbiliti b'dan ir-Regolament huma konformi ma' l-opinjoni tal-Kumitat ta' Ġestjoni għal-Laħam tat-Tjur u għall-Bajd,
            
         ADOTTAT DAN IR-REGOLAMENT:
   Artikolu 1
   1.   Il-kwoti tariffarji stabbiliti fl-Anness I huma miftuħa għall-importazzjoni tal-prodotti tas-settur tal-bajd u ta' l-albumini li jaqgħu fl-ambitu tal-kodiċijiet NM misjuba fl-Anness I.
   Il-kwoti tariffarji jinfetħu kull sena għall-perjodu li jibda mill-1 ta' Lulju sat-30 ta' Ġunju tas-sena ta' wara.
   2.   Il-kwantità tal-prodotti li jgawdu mill-kwoti msemmija fil-paragrafu 1, id-dazju doganali applikabbli, in-numri tas-serje kif ukoll in-numri tal-grupp korrispondenti huma stabbiliti fl-Anness I.
   Artikolu 2
   Id-dispożizzjonijiet tar-Regolamenti (KE) Nru 1291/2000 u tar-Regolament (KE) Nru 1301/2006 għandhom japplikaw, sakemm dan ir-Regolament ma jipprovdix xort'oħra.
   Artikolu 3
   1.   Għan-numru tal-grupp E1, il-kwantità stabbilita għall-perjodu tal-kwota annwali, hija diviża f'erba' subperjodi, kif ġej:
   
               a)
            
            
               20 % mill-1 ta' Lulju sat-30 ta' Settembru;
            
         
               b)
            
            
               30 % mill-1 ta' Ottubru sal-31 ta' Diċembru;
            
         
               c)
            
            
               30 % mill-1 ta' Jannar sal-31 ta' Marzu;
            
         
               d)
            
            
               20 % mill-1 ta' April sat-30 ta' Ġunju.
            
         2.   Għall-gruppi E2 u E3, il-kwantità stabbilita għall-perjodu tal-kwota annwali, hija maqsuma f'erba' subperjodi, kif ġej:
   
               (a)
            
            
               25 % mill-1 ta' Lulju sat-30 ta' Settembru;
            
         
               (b)
            
            
               25 % mill-1 ta' Ottubru sal-31 ta' Diċembru;
            
         
               (c)
            
            
               25 % mill-1 ta' Jannar sal-31 ta' Marzu;
            
         
               (d)
            
            
               25 % mill-1 ta' April sat-30 ta' Ġunju.
            
         3.   Għall-finijiet ta' dan ir-Regolament, il-konverżjoni tal-piż ekwivalenti għall-bajd bil-qoxra għandha ssir skond ir-rati tariffarji tad-dħul stabbiliti fl-Anness 69 tar-Regolament tal-Kummissjoni (KE) Nru 2454/93 (6).
   Artikolu 4
   1.   Għall-applikazzjoni ta' l-Artikolu 5 tar-Regolament (KE) Nru 1301/2006, l-applikant tal-liċenzja għall-importazzjoni, għandu jressaq, flimkien ma' l-ewwel talba tiegħu għall-perjodu tal-kwota partikolari, prova li importa jew esporta, matul kull wieħed mill-perjodi stabbiliti bl-imsemmi Artikolu 5, mill-inqas 50 tunnellata tal-prodotti (ekwivalenti għall-bajd fil-qoxra) li jaqgħu fl-ambitu tar-Regolament (KEE) Nru 2771/75 jew tar-Regolament (KEE) Nru 2783/75 jew li skond l-Artikolu 4 tar-Regolament tal-Parlament Ewropew u tal-Kunsill (KE) Nru 853/2004 (7), huma meqjusa għall-finijiet tat-trattament tal-prodotti tal-bajd.
   2.   L-applikazzjoni għal-liċenzja għandha ssemmi biss numru wieħed tas-serje minn dawk definiti fl-Anness I ta' dan ir-Regolament. Tista' tkopri għadd ta' prodotti li jaqgħu fl-ambitu tal-kodiċijiet NM differenti. F'dan il-każ, il-kodiċijiet kollha NM u d-deskrizzjonijiet tagħhom għandhom jiġu indikati fil-kaxex numru 16 u 15 rispettivament tat-talba għal-liċenzja u tal-liċenzja. Fil-każ tal-gruppi E2 u E3, il-kwantità totali tiġi konvertita fl-ekwivalenti ta' bajd fil-qoxra.
   It-talba għal-liċenzja għandha tkopri minimu ta' tunnellata u massimu ta' 10 % tal-kwantità disponibbli għall-kwota kkonċernata matul is-subperjodu partikolari.
   3.   It-talba għal-liċenzja u l-liċenzji għandu jkun fihom it-tagħrif segwenti:
   
               (a)
            
            
               fil-kaxxa 8, l-isem tal-pajjiż ta' l-oriġini.
            
         
               (b)
            
            
               fil-kaxxa 20, waħda mir-referenzi msemmija fl-Anness II, Parti A.
            
         Fil-kaxxa 24 tal-liċenzja, għandha tingħata waħda mir-referenzi mniżżla fl-Anness II, il-parti B.
   Artikolu 5
   1.   It-talba għal-liċenzja tista' tiġi introdotta biss matul l-ewwel sebat ijiem tax-xahar li jippreċedi kull subperjodu stipulat fl-Artikolu 3.
   2.   Mat-tressiq ta' l-applikazzjoni għal liċenzja għandha tiġi ddepożitata garanzija ta' EUR 20 għal kull 100 kilogramma.
   3.   B'deroga mill-Artikolu 6(1) tar-Regolament (KE) Nru 1301/2006, kull applikant jista' jressaq għadd ta' applikazzjonijiet għal liċenzji ta' l-importazzjoni għall-prodotti li jaqgħu taħt l-istess numru tas-serje, jekk il-prodotti jkunu joriġinaw minn pajjiżi differenti. It-talbiet separati għal kull pajjiż ta' l-oriġini għandhom isiru fl-istess waqt lill-awtorità kompetenti ta' Stat Membru. Għandhom jitqiesu bħala applikazzjoni waħda f'dak li jirrigwarda l-massimu stipulat fl-Artikolu 2(2), it-tieni paragrafu ta' dan ir-Regolament.
   4.   L-Istati Membri għandhom jinfurmaw lill-Kummisjoni sa mhux aktar tard mill-ħames jum wara dak ta' l-għeluq tal-perjodu għat-tressiq tat-talbiet, dwar il-kwantitajiet totali mitluba għal kull grupp, f'kilogrammi (piż ekwivalenti f'bajd fil-qoxra).
   5.   Il-liċenzji jinħarġu mis-seba' jum tax-xogħol u sa mhux aktar tard mill-ħdax-il jum tax-xogħol wara l-għeluq tal-perjodu għan-notifika stabbilit fil-paragrafu 4.
   6.   Il-Kummissjoni tiddetermina, jekk ikun meħtieġ, il-kwantitajiet li għalihom ma jkunux saru l-applikazzjonijiet, li jiżdiedu awtomatikament mal-kwantità stabbilita għas-subperjodu sussegwenti tal-kwota.
   Artikolu 6
   1.   B'deroga mill-Artikolu 11(1), it-tieni subparagrafu, tar-Regolament (KE) Nru 1301/2006, l-Istati Membri għandhom, qabel jintemm l-ewwel xahar ta' kull subperjodu tal-kwota, jinfurmaw lill-Kummissjoni dwar il-kwantitajiet totali espressi f'kilogrammi (f'piż ekwivalenti għall-bajd fil-qoxra) li għalihom ikunu nħarġu l-liċenzji msemmija fl-Artikolu 11(1)(b) ta' l-imsemmi Regolament.
   2.   L-Istati Membri għandhom jinfurmaw lill-Kummissjoni, qabel l-iskadenza tar-raba' xahar wara kull perjodu tal-kwota annwali, dwar il-kwantitajiet effettivament kkumerċjalizzati skond dan ir-Regolament, matul il-perjodu kkonċernat għal kull numru tas-serje, skond il-kodiċi NM u skond l-oriġini, espressi f'kilogrammi (piż ekwivalenti għall-bajd fil-qoxra).
   3.   B'deroga mill-Artikolu 11(1), it-tieni subparagrafu, tar-Regolament (KE) Nru 1301/2006, l-Istati Membri għandhom jibagħtu lill-Kummissjoni il-kwantitajiet, espressi f'kilogrammi (piż ekwivalenti għall-bajd fil-qoxra), koperti minn liċenzji ta' l-importazzjoni li ma ntużawx jew li ntużaw parzjalment għall-ewwel darba fl-istess waqt ta' l-applikazzjoni għall-aħħar subperjodu, u darba oħra qabel l-iskadenza tar-raba' xahar wara kull perjodu annwali.
   Artikolu 7
   1.   B'deroga mill-Artikolu 23 tar-Regolament (KE) Nru 1291/2000, il-validità tal-liċenzji ta' l-importazzjoni hija ta' 50 jum mill-ewwel jum tas-subperjodu li għalihom ikunu nħarġu.
   2.   Bla ħsara għall-Artikolu 9(1) tar-Regolament (KE) Nru 1291/2000, it-trasferiment tad-drittijiet mnissla mil-liċenzji huwa limitat għaċ-ċessjonarji li jissodisfaw il-kundizzjonijiet ta' l-eliġibiltà definiti bl-Artikolu 5 tar-Regolament (KE) Nru 1301/2006 u fl-Artikolu 4(1) ta' dan ir-Regolament.
   Artikolu 8
   Ir-Regolament (KE) Nru 593/2004 huwa abrogat.
   Ir-referenzi għar-Regolament imħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta' korrelazzjoni fl-Anness III.
   Artikolu 9
   Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Japplika mill-1 ta’ Ġunju 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ Mejju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 282, 1.11.1975, p. 49. Ir-Regolament kif emendat l-aħħar bir-Regolament (KE) Nru 679/2006 (ĠU L 119, 4.5.2006, p. 1).
   
      (2)  ĠU L 282, 1.11.1975, p. 104. Ir-Regolament kif emendat l-aħħar bir-Regolament tal-Kummissjoni (KEE) Nru 2916/95 (ĠU L 305, 19.12.1995, p. 49).
   
      (3)  ĠU L 152, 24.6.2000, p. 1. Ir-Regolament kif emendat l-aħħar bir-Regolament (KE) Nru 1913/2006 (ĠU L 365, 21.12.2006, p. 52).
   
      (4)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru 289/2007 (ĠU L 78, 17.3.2007, p. 17).
   
      (5)  ĠU L 94, 31.3.2004, p. 10. Ir-Regolament kif emendat bir-Regolament (KE) Nru 1722/2006 (ĠU L 322, 22.11.2006, p. 3).
   
      (6)  ĠU L 253, 11.10.1993, p. 1.
   
      (7)  ĠU L 139, 30.4.2004, p. 55, verżjoni emendata ĠU L 226, 25.6.2004, p. 22.
   
      ANNESS I
      
                  (f'tunnellati)
               
            
                  In-numru tal-grupp
               
               
                  In-numru tas-serje
               
               
                  Kodiċi NM
               
               
                  Id-dritt tat-tariffa doganali applikabbli f'euro għal kull tunnellata ta' piż tal-prodott
               
               
                  Kwoti tariffarji annwali
               
            
                  E1
               
               
                  09.4015
               
               
                  0407 00 30 
               
               
                  152 
               
               
                  135 000 
               
            
                  E2
               
               
                  09.4401
               
               
                  0408 11 80 
               
               
                  711 
               
               
                  7 000  (1)
                  
               
            
                  0408 19 81 
               
               
                  310 
               
            
                  0408 19 89 
               
               
                  331 
               
            
                  0408 91 80 
               
               
                  687 
               
            
                  0408 99 80 
               
               
                  176 
               
            
                  E3
               
               
                  09.4402
               
               
                  3502 11 90 
               
               
                  617 
               
               
                  15 500  (1)
                  
               
            
                  3502 19 90 
               
               
                  83 
               
            
         (1)  L-ekwivalenti għall-bajd bil-qoxra. Il-konverżjoni skond ir-rati fissi tad-dħul, stipulati fl-Anness 69 tar-Regolament (KEE) Nru 2454/93 (ĠU L 253, 11.10.1993, p. 1).
   
   
      ANNESS II
      
                  A.
               
               
                  Ir-referenzi misjuba fl-Artikolu 4(3), l-ewwel inċiż, punt b):
                  
                              bil-Bulgaru
                           
                           
                              :
                           
                           
                              Регламент (ЕО) № 539/2007.
                           
                        
                              bl-Ispanjol
                           
                           
                              :
                           
                           
                              Reglamento (CE) no 539/2007.
                           
                        
                              biċ-Ċek
                           
                           
                              :
                           
                           
                              Nařízení (ES) č. 539/2007.
                           
                        
                              bid-Daniż
                           
                           
                              :
                           
                           
                              Forordning (EF) nr. 539/2007.
                           
                        
                              bil-Ġermaniż
                           
                           
                              :
                           
                           
                              Verordnung (EG) Nr. 539/2007.
                           
                        
                              bl-Estonjan
                           
                           
                              :
                           
                           
                              Määrus (EÜ) nr 539/2007.
                           
                        
                              bil-Grieg
                           
                           
                              :
                           
                           
                              Kανονισμός (ΕΚ) αριθ. 539/2007.
                           
                        
                              bl-Ingliż
                           
                           
                              :
                           
                           
                              Regulation (EC) No 539/2007.
                           
                        
                              bil-Franċiż
                           
                           
                              :
                           
                           
                              Règlement (CE) no 539/2007.
                           
                        
                              bit-Taljan
                           
                           
                              :
                           
                           
                              Regolamento (CE) n. 539/2007.
                           
                        
                              bil-Latvjan
                           
                           
                              :
                           
                           
                              Regula (EK) Nr. 539/2007.
                           
                        
                              bil-Litwan
                           
                           
                              :
                           
                           
                              Reglamentas (EB) Nr. 539/2007.
                           
                        
                              bl-Ungeriż
                           
                           
                              :
                           
                           
                              539/2007/EK rendelet.
                           
                        
                              bil-Malti
                           
                           
                              :
                           
                           
                              Ir-Regolament (KE) Nru 539/2007.
                           
                        
                              bl-Olandiż
                           
                           
                              :
                           
                           
                              Verordening (EG) nr. 539/2007.
                           
                        
                              bil-Pollakk
                           
                           
                              :
                           
                           
                              Rozporządzenie (WE) nr 539/2007.
                           
                        
                              bil-Portugiż
                           
                           
                              :
                           
                           
                              Regulamento (CE) n.o 539/2007.
                           
                        
                              bir-Rumen
                           
                           
                              :
                           
                           
                              Regulamentul (CE) nr. 539/2007.
                           
                        
                              bis-Slovakk
                           
                           
                              :
                           
                           
                              Nariadenie (ES) č. 539/2007.
                           
                        
                              bis-Sloven
                           
                           
                              :
                           
                           
                              Uredba (ES) št. 539/2007.
                           
                        
                              bil-Finlandiż
                           
                           
                              :
                           
                           
                              Asetus (EY) N:o 539/2007.
                           
                        
                              bl-Iżvediż
                           
                           
                              :
                           
                           
                              Förordning (EG) nr 539/2007.
                           
                        
            
                  B.
               
               
                  Referenzi misjuba fl-Artikolu 4(3), it-tieni inċiż:
                  
                              bil-Bulgaru
                           
                           
                              :
                           
                           
                              намаляване на Общата митническа тарифа съгласно предвиденото в Регламент (ЕО) № 539/2007.
                           
                        
                              bl-Ispanjol
                           
                           
                              :
                           
                           
                              reducción del arancel aduanero común prevista en el Reglamento (CE) no 539/2007.
                           
                        
                              biċ-Ċek
                           
                           
                              :
                           
                           
                              snížení společné celní sazby tak, jak je stanoveno v nařízení (ES) č. 539/2007.
                           
                        
                              bid-Daniż
                           
                           
                              :
                           
                           
                              toldnedsættelse som fastsat i forordning (EF) nr. 539/2007.
                           
                        
                              bil-Ġermaniż
                           
                           
                              :
                           
                           
                              Ermäßigung des Zollsatzes nach dem GZT gemäß der Verordnung (EG) Nr. 539/2007.
                           
                        
                              bl-Estonjan
                           
                           
                              :
                           
                           
                              ühise tollitariifistiku maksumäära alandamine vastavalt määrusele (EÜ) nr 539/2007.
                           
                        
                              bil-Grieg
                           
                           
                              :
                           
                           
                              Μείωση του δασμού του κοινού δασμολογίου, όπως προβλέπεται στον κανονισμό (ΕΚ) αριθ. 539/2007.
                           
                        
                              bl-Ingliż
                           
                           
                              :
                           
                           
                              reduction of the Common Customs Tariff pursuant to Regulation (EC) No 539/2007.
                           
                        
                              bil-Franċiż
                           
                           
                              :
                           
                           
                              réduction du tarif douanier commun comme prévu au règlement (CE) no 539/2007.
                           
                        
                              bit-Taljan
                           
                           
                              :
                           
                           
                              riduzione del dazio della tariffa doganale comune a norma del regolamento (CE) n. 539/2007.
                           
                        
                              bil-Latvjan
                           
                           
                              :
                           
                           
                              Regulā (EK) Nr. 539/2007 paredzētais vienotā muitas tarifa samazinājums.
                           
                        
                              bil-Litwan
                           
                           
                              :
                           
                           
                              bendrojo muito tarifo muito sumažinimai, nustatyti Reglamente (EB) Nr. 539/2007.
                           
                        
                              bl-Ungeriż
                           
                           
                              :
                           
                           
                              a közös vámtarifában szereplő vámtétel csökkentése a 539/2007/EK rendelet szerint.
                           
                        
                              bil-Malti
                           
                           
                              :
                           
                           
                              tnaqqis tat-tariffa doganali komuni kif jipprovdi r-Regolament (KE) Nru 539/2007.
                           
                        
                              bl-Olandiż
                           
                           
                              :
                           
                           
                              Verlaging van het gemeenschappelijke douanetarief overeenkomstig Verordening (EG) nr. 539/2007.
                           
                        
                              bil-Pollakk
                           
                           
                              :
                           
                           
                              Cła WTC obniżone jak przewidziano w rozporządzeniu (WE) nr 539/2007.
                           
                        
                              bil-Portugiż
                           
                           
                              :
                           
                           
                              redução da Pauta Aduaneira Comum como previsto no Regulamento (CE) n.o 539/2007.
                           
                        
                              bir-Rumen
                           
                           
                              :
                           
                           
                              reducerea Tarifului Vamal Comun astfel cum este prevăzut în Regulamentul (CE) nr. 539/2007.
                           
                        
                              bis-Slovakk
                           
                           
                              :
                           
                           
                              Zníženie spoločnej colnej sadzby, ako sa ustanovuje v nariadení (ES) č. 539/2007.
                           
                        
                              bis-Sloven
                           
                           
                              :
                           
                           
                              znižanje skupne carinske tarife v skladu z Uredbo (ES) št. 539/2007.
                           
                        
                              bil-Finlandiż
                           
                           
                              :
                           
                           
                              Asetuksessa (EY) N:o 539/2007 säädetty yhteisen tullitariffin alennus.
                           
                        
                              bl-Iżvediż
                           
                           
                              :
                           
                           
                              nedsättning av den gemensamma tulltaxan i enlighet med förordning (EG) nr. 539/2007.
                           
                        
            
   
      ANNESS III
      Tabella ta’ korrelazzjoni
      
                  Ir-Regolament (KE) Nru 593/2004
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  Artikolu 2
               
               
                  Artikolu 3
               
            
                  Artikolu 3
               
               
                  —
               
            
                  Artikolu 4(1) (a)
               
               
                  Artikolu 4(1)
               
            
                  Artikolu 4(1)(b)
               
               
                  Artikolu 4(2)
               
            
                  Artikolu 4(1) (c)
               
               
                  Artikolu 4(3)
               
            
                  Artikolu 4(1)(d)
               
               
                  Artikolu 4(3)
               
            
                  Artikolu 4(1)(e))
               
               
                  Artikolu 4(3)
               
            
                  Artikolu 5(1) l-ewwel subparagrafu
               
               
                  Artikolu 5(1)
               
            
                  l-Artikolu 5(1), it-tieni subparagrafu
               
               
                  —
               
            
                  Artikolu 5(2)
               
               
                  —
               
            
                  Artikolu 5(2), it-tielet subparagrafu
               
               
                  Artikolu 4(2)
               
            
                  Artikolu 5(3)
               
               
                  Artikolu 5(2)
               
            
                  Artikolu 5(4), l-ewwel subparagrafu
               
               
                  Artikolu 4(4)
               
            
                  Artikolu 5(4), it-tieni subparagrafu
               
               
                  —
               
            
                  Artikolu 5(5)
               
               
                  —
               
            
                  Artikolu 5(6)
               
               
                  Artikolu 5(5)
               
            
                  Artikolu 5(7)
               
               
                  —
               
            
                  Artikolu 5(8), l-ewwel subparagrafu
               
               
                  Artikolu 6(2)
               
            
                  Artikolu 5(8), it-tieni subparagrafu
               
               
                  —
               
            
                  Artikolu 6, l-ewwel subparagrafu
               
               
                  Artikolu 5(1)
               
            
                  Artikolu 6, it-tieni subparagrafu
               
               
                  —
               
            
                  Artikolu 7, l-ewwel subparagrafu
               
               
                  Artikolu 7(2)
               
            
                  Artikolu 7, it-tieni subparagrafu
               
               
                  —
               
            
                  Artikolu 8, l-ewwel subparagrafu
               
               
                  —
               
            
                  Artikolu 8, it-tieni subparagrafu
               
               
                  Artikolu 2
               
            
                  Anness I
               
               
                  Anness I
               
            
                  Anness II
               
               
                  —
               
            
                  Anness III
               
               
                  —
               
            
                  Anness IV
               
               
                  —
               
            
                  Anness V
               
               
                  —
               
            
                  Anness VI
               
               
                  Anness III